Alfred Fell (dhâghâng)

Alfred Fell (1817 - 2 Nopèmber 1871) panèka kolonialis awwâl è Nelson, Selandia Baru. Lahèr è Yorkshire, Inggris è taon 1817. Alfred mangkat bân ḍâpa' è Nelson mènangka sèttong pamokèm lu-ghâllu è taon 1842. Alfred langsong mayâkin abâ'ân jhâ' dhâddhiyâ tokang dhâghâng. Alfred akabin sareng pottrèna kanca osahana bân èbherkatè pètto' ana' sabellumma abâli ka Britania ka'angghuy pamolanganna na'-ana'an. Tello' pottrana abâli bân nettep è Selandia Baru. Roma kalowarga sè èbhângon è taon 1854 ghi' pagghun bâḍâ kantos samangkèn bân maso' ḍâlem ḍaftar bhângonan wârisân. 

 Kaoḍi'ân è Selandia Baru 
Alfred lahèr è Yorkshire, Inggris è taon 1817. Saterrossa mangkat ka Nelson bân ḍâpa' è bulân Pèbruwari 1842 kalabân kapal imigran kapèng sèttong sè èkèrèm Parosaha'an Selandia Baru ka pamokèman è Nelson. Alfred ḍâteng kalabân abhâkta dhâghângan. Alfred molaè adhâghâng sa'amponna ḍâpa' è pantai bân mellè stok surplus ḍâri Lord Auckland. Nalèkana èdisi kapèng sèttong The Nelson Examiner and New Zealand Chronicle terbi' è 12 Maret 1842, Alfred angiklannaghi abâ' dhibi'in mènangka "Alfred Fell and Company”.

 Sunnyside 
Alfred abhângon sèttong roma rajâ ka'angghuy kalowargana è taon 1854 sè èbherri' nyama Sunnyside. Nalèkana kalowargana Alfred aningghâllaghi Selandia Baru, Sunnyside èpasèwa ḍâ' David Monro. È taon 1861, Alfred ajhuwâl roma ghânèka ḍâ' Edwards. Pan-bârâmpan dekade samarèna, nyama bhângonan ghânèka èyobâ dhâddhi Warwick House. Sajjhâk 1982, Warwick House maso' ḍâlem ḍaftar mènangka bhângonan sajhârâ bhângsa II sareng Wârisân Selandia Baru.

 Kalowarga 
Alfred Fell akabin sareng pottrèna Seymour sè anyama Fanny è tangghâl 26 Oktober 1843. Alfred bân binèna èbherkatè pètto' ana'  è Selandia Baru (ennem lakè' bân sèttong binè') sarta sèttong ana' binè' polè è taon 1860 sa'amponna Alfred bân kalowargana ngallè ḍâri Selandia Baru. Sa'amponna mamarè pamolanganna, tello' pottrana abâli bân nettep è Selandia Baru (Charles, George, bân Walter). Henry Symour Fell abâli coma sanapa bâkto ka'angghuy kamitraan bisnis kalabân George, tapè pas abâli polè ka Inggris ka'angghuy dhâddhi penḍeta gereja.

 Sombher